b'\n_START_ARTICLE_\nNe zanosim se ja (singel)\n_START_SECTION_\nNastanek dueta\n_START_PARAGRAPH_\nIdeja o snemanju nove skupne pesmi se je porodila spontano ob Cecinem in Acinem ve\xc4\x8dletnem prijateljstvu, pa tudi sodelovanju, saj sta leta 1999 \xc5\xbee posnela njuno prvo skupno pesem Crni sneg, ki je bila objavljena na albumu Ceca 2000. V javnosti sta prvi\xc4\x8d potrdila govorice o snemanju novega dueta v za\xc4\x8detku leta 2013.   Nato sta nekaj mesecev iskala primerno pesem. Aprila leta 2014 sta za beograjske Novosti potrdila, da sta za\xc4\x8dela s snemanjem pesmi, \xc4\x8digave avtor je znani srbski skladatelj Bojan Vasi\xc4\x87.   Nato je srbska tekstopiska Marina Tucakovi\xc4\x87 potrdila, da je besedilo za pesem napisala prav ona.  Nekaj dni kasneje je Ceca na dru\xc5\xbebenih omre\xc5\xbejih delila vtise s snemanja pesmi.  Osmega maja 2014 je Aca razkril naziv in celotno besedilo pesmi Ne zanosim se ja.   Junija istega leta sta glasbenika razkrila na\xc4\x8drte o snemanju videospota.  Spot na koncu vendarle nista posnela.\n_START_SECTION_\nPromocija singla\n_START_PARAGRAPH_\nPrva spletna promocija singla se je zgodila 13. junija ob 21. uri, na pevkini uradni YouTube strani.  Posnetek iz Pinkove zabavno-glasbene oddaje Bravo show je v enem dnevu zabele\xc5\xbeil milijon ogledov, trenutno pa \xc5\xa1teje 34 milijonov ogledov (avgust 2019). _NEWLINE_13. junija je na beograjski Pink TV  organizirana tudi prva televizijska promocija singla, in sicer v zabavno-glasbeni oddaji Bravo show.  Posnetek oddaje je objavljen na uradni pevkini YouTube strani. _NEWLINE_Singl je 13. junija postal dostopen tudi v vseh glasbenih digitalnih trgovinah (iTunes, Spotify, Deezer, ...)._NEWLINE_Koncertna promocija singla se je zgodila na turnejah Aca Lukasa.  Ceca singla na svojih koncertih ne poje.'